Narodna skupština
20050721

Narodna skupština nije izabrala Zoru Jamušakov za predsednika Opštinskog suda u Bačkoj Palanci. Stavljam na glasanje Predlog Visokog saveta pravosuđa da se za predsednika Opštinskog suda u Novom Sadu izabere Petar Mohan, čiju je kandidaturu osporio narodni poslanik Boško Ristić. Za 193, protiv 21, nije glasalo šest, od 220 poslanika. Konstatujem da je Narodna skupština izabrala Petra Mohana za predsednika Opštinskog suda u Novom Sadu. Stavljam na glasanje Predlog Visokog saveta pravosuđa da se za predsednika Opštinskog suda u Kovinu izabere Slavica Maksić, čiju su kandidaturu osporili narodni poslanici Petar Jojić, Zoran Krasić, Vjerica Radeta i Žarko Obradović. Za 31, protiv 93, uzdržanih 84, nije glasalo 12, ukupno 220 narodnih poslanika. Narodna skupština nije izabrala Slavicu Maksić za predsednika Opštinskog suda u Kovinu. Stavljam na glasanje Predlog Visokog saveta pravosuđa da se za predsednika Okruženog suda u Požarevcu izabere Svetlana Gaco, čiju je kandidaturu osporio narodni poslanik Boško Ristić. Za 148, protiv 62, uzdržana dva, nije glasalo devet, ukupno 221 narodni poslanik. Konstatujem da je Narodna skupština izabrala Svetlanu Gaco za predsednika Okružnog suda u Požarevcu.